સાઉધમ્પ્ટન – અહીં ઈંગ્લેન્ડ સામે ચોથી ક્રિકેટ ટેસ્ટ મેચમાં આજે ચોથા દિવસે ભારતનો 60-રનથી પરાજય થયો છે. જીત માટે ભારતીય ટીમને 245 રનનો ટાર્ગેટ મળ્યો હતો, પરંતુ સમગ્ર ટીમ 69.4 ઓવરમાં 184 રન કરીને ઓલઆઉટ થઈ ગઈ. આ સાથે પાંચ-મેચોની સીરિઝ ભારતે 1-3થી ગુમાવી દીધી છે. પાંચમી અને સીરિઝની છેલ્લી મેચ 7 સપ્ટેંબરથી લંડનના કેનિંગ્ટન ઓવલ મેદાન પર રમાશે. ભારતીય બેટિંગ લાઈન-અપ ઈંગ્લેન્ડના ઓફ્ફ સ્પિનર મોઈન અલી સામે ઘૂંટણિયે પડી ગઈ. મોઈને બંને દાવ મળીને 9 વિકેટ લીધી હતી.